ສະພາບການອາບການິດສະຖານ: ຕາລີບານຢັ້ງຢືນເປົ້າໝາຍສ້າງກອງທັບ
(VOVWORLD) -ວັນທີ 15 ກັນຍາ, ທ່ານ Qari Fasihuddin ເສນາທິການໃຫຍ່ຂອງກຳລັງ ຕາລີບານ ໄດ້ຢັ້ງຢືນວ່າ ອາບການິດສະຖານ ຈະມີກອງທັບທາງການ ເພື່ອປົກປ້ອງປະເທດຊາດໂດຍໄວ.
ໃນບົດກ່າວປາໄສຢູ່ນະຄອນຫຼວງ Kabul, ທ່ານ Qari Fasihuddin ໃຫ້ຮູ້ວ່າ ອາບການິດສະຖານ ຈະມີກອງທັບທາງການ, ມີລະບຽບວິໄນ ແລະ ເຂັ້ມແຂງໃນອະນາຄົດໃກ້ໆນີ້, ເພື່ອປ້ອງກັນ ແລະ ປົກປ້ອງປະເທດຊາດ. ປັດຈຸບັນ ບັນດາການປຶກສາຫາລືໃນຂົງເຂດນີ້ຍັງໄດ້ດຳເນີນໄປ.
ແລະໃນເຫດການທີ່ກ່ຽວຂ້ອງ, ຢູ່ Dushanbe, ປະເທດຕັດຈິກິດສະຖານ, ໄດ້ດຳເນີນກອງປະຊຸມຮ່ວມຂອງສະພາລັດຖະມົນຕີການຕ່າງປະເທດ, ປ້ອງກັນປະເທດ ແລະ ຄະນະເລຂາສະພາຄວາມໝັ້ນຄົງ ພາຍໃຕ້ການເປັນປະທານຂອງທ່ານລັດຖະມົນຕີການຕ່າງປະເທດ ຕັດຈິກິດສະຖານ Sirojiddin Mukhriddin ແລະ ການເຂົ້າຮ່ວມຂອງທ່ານເລຂາທິການໃຫຍ່ ອົງການສົນທິສັນຍາກ່ຽວກັບຄວາມໝັ້ນຄົງລວມໝູ່ (CSTO) Stanislav Zas
ທີ່ກອງປະຊຸມ, ບັນດາຜູ້ນຳໜ້າພາກສ່ວນນະໂຍບາຍການທູດ ແລະ ການປ້ອງກັນຊາດຂອງບັນດາປະເທດ CSTO ໄດ້ປຶກສາຫາລືລະອຽດ ກ່ຽວກັບບັນດາບັນຫາທີ່ກ່ຽວຂ້ອງເຖິງສະພາບການການທະຫານ - ການເມືອງ ໃນພາກພື້ນທີ່ມີຄວາມຮັບຜິດຊອບຂອງ CSTO, ໂດຍແມ່ນສະຖານທີ່ພວມມີສະພາບການສັບສົນຢູ່ບັນດາເຂດຜືນແຜ່ນດິນ ທີ່ມີຊາຍແດນຕິດພັນກັບ ອາບການິດສະຖານ.